
Številka: 6110-620/2026-3340-5	 
Datum:   14. 7. 2026 	 

 

Na podlagi četrtega odstavka 104. člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb, 105/22 – ZZNŠPP, 8/25 in 77/25; v nadaljnjem besedilu: ZUJIK) ministrica, pristojna za kulturo, v zadevi Javni poziv za izbor kulturnih projektov mednarodnega sodelovanja na področju vizualnih umetnosti, intermedijskih umetnosti in oblikovanja, ki jih bo v letu 2026 sofinancirala Republika Slovenija iz proračuna, namenjenega za kulturo (nadaljevanju: oznaka JCP-MED-VIZ-2026) izdaja naslednji  



sklep


Postopek Javni poziv za izbor kulturnih projektov mednarodnega sodelovanja na področju vizualnih umetnosti, intermedijskih umetnosti in oblikovanja, ki jih bo v letu 2026 sofinancirala Republika Slovenija iz proračuna, namenjenega za kulturo (nadaljevanju: oznaka JCP-MED-VIZ-2026), ki je bil objavljen dne 18. 5. 2026, se ustavi.




Obrazložitev:

Ministrica, pristojna za kulturo, je dne 12. 5. 2026 sprejela sklep št. 6110-620/2026-3340-1 o začetku postopka Javni poziv za izbor kulturnih projektov mednarodnega sodelovanja na področju vizualnih umetnosti, intermedijskih umetnosti in oblikovanja, ki jih bo v letu 2026 sofinancirala Republika Slovenija iz proračuna, namenjenega za kulturo (oznaka JCP-MED-VIZ-2026), ki je bil dne 18. 5. 2026 objavljen na spletni strani Ministrstva za kulturo.

Na javni poziv je prispelo 43 vlog. V predmetnem postopku javnega poziva še ni prišlo do izdaje odločb iz 113. člena ZUJIK.

Na podlagi četrtega odstavka 104. člena ZUJIK, ki določa, da lahko minister do izdaje odločb iz 113. in 120. člena ZUJIK ustavi postopek javnega poziva ali javnega razpisa, je ministrica, pristojna za kulturo, zaradi spremenjene finančne situacije sprejela sklep o ustavitvi postopka Javni poziv za izbor kulturnih projektov mednarodnega sodelovanja na področju vizualnih umetnosti, intermedijskih umetnosti in oblikovanja, ki jih bo v letu 2026 sofinancirala Republika Slovenija iz proračuna, namenjenega za kulturo (oznaka JCP-MED-VIZ-2026).

Sklep o ustavitvi se, skladno z določili četrtega odstavka 104. člena ZUJIK, ki določa, da mora sklep o ustavitvi postopka biti objavljen na način, kot je bilo objavljeno besedilo javnega poziva oziroma javnega razpisa, objavi na spletni strani Ministrstva za kulturo. Odločitev o ustavitvi postopka javnega poziva se sporoči strankam, ki so podale vlogo na javni razpis oziroma javni poziv. Vloga, prispela na javni poziv ali javni razpis, se na zahtevo stranke vrne.



                                                                                             dr. Ignacija Fridl Jarc
                                                                                                        ministrica  

